
Zagreb, 14. srpnja 2020. 


Preporuke i upute Hrvatskog zavoda za javno zdravstvo za osobe koje 
prelaze državnu granicu Republike Hrvatske 


Odlukom o privremenoj zabrani prelaska preko graničnih prijelaza Republike Hrvatske (NN 74/20) 
zabranjuje se odnosno ograničava prelazak osobama preko graničnih prijelaza od čega su izuzeti: 


1. Državljani EU-a (bez obzira na mjesto prebivališta), Schengenskog prostora i država pridruženih 
Schengenskom prostoru, kao i članovi njihovih obitelji te državljani trećih zemalja koji su osobe s 
dugotrajnim boravištem na temelju Direktive Vijeća 2003/109/EZ od 25. studenoga 2003. o statusu 
državljana trećih zemalja s dugotrajnim boravištem i osobama koje imaju pravo boravka temeljem 
drugih direktiva EU-a ili nacionalnog prava ili koje imaju nacionalne dugoročne vize. 


2. Privremena zabrana ulaska u Republiku Hrvatsku iz trećih zemalja, osim osoba iz točke 1. ne 
odnosi se na: 


2a. zdravstvene djelatnike, zdravstvene istraživače i suradnike, stručnjake za skrb o starijima te osobe 
koje zahtijevaju hitno medicinsko liječenje 


2b. prekogranične radnike 
2c. prijevoznike robe i drugo prometno osoblje u mjeri u kojoj je to potrebno 


2d. diplomate, policijske službenike u obavljanju svojih poslova, službe i timove civilne zaštite, osoblje 
međunarodnih organizacija i međunarodno vojno osoblje u obavljanju svojih funkcija 


2e. putnike u tranzitu 


2f. osobe koje putuju zbog turističkih ili drugih poslovnih razloga ili koje imaju drugi gospodarski 
interes te osobe koje putuju radi školovanja 


2g. osobe koje putuju zbog neodgodivih osobnih razloga (npr. vlasnici su nekretnine u Republici 
Hrvatskoj) ili imaju koji drugi neodgodiv osobni razlog. 

Upute za zdravstveni nadzor nad osobama koje ulaze u Republiku Hrvatsku iz trećih zemalja: 


a) Za sve osobe koje ulaze u Republiku Hrvatsku iz trećih zemalja, na temelju izuzeća od zabrane 
prelaska granice navedenih pod točkom 2g. obvezan je zdravstveni nadzor uz 14-dnevnu 
karantenu/samoizolaciju. 


Karantena/samoizolacija može se skratiti na sedam dana ako osoba o svom trošku napravi bris nosa i 
ždrijela sedam dana po ulasku u Hrvatsku i dobije negativan rezultat PCR testa na SARS-CoV-2. 


b) Obveza samoizolacije za osobe koje ulaze u Republiku Hrvatsku iz trećih zemalja ne odnosi se na 
osobe iz točki 2a., 2b., 2c., 2d. te: 


2e. putnike u tranzitu: 


Za putnike u tranzitu granična policija će, nakon što im se odobri ulazak, provjeriti jesu li napustili 
područje Republike Hrvatske u roku od 12h. 


Navedeno pravilo moguće je primijeniti samo ako je izlazak iz Republike Hrvatske u susjednu državu 
koja će im omogućiti ulazak. 


2f. osobe koje ulaze u Republiku Hrvatsku zbog turističkih ili drugih poslovnih razloga ili koje imaju 
drugi gospodarski interes te osobe koje putuju radi školovanja. 


Ove osobe mogu ući u Hrvatsku bez obveze samoizolacije uz predočenje negativnog nalaza PCR 
pretrage brisa nosa i ždrijela na SARS-CoV-2 koji nije stariji od 48 sati (računajući od vremena 
uzimanja brisa do _ dolaska _ na _ granični prijelaz), odnosno uz obvezu  14-dnevne 
karantene/samoizolacije ako nemaju navedeni negativni nalaz PCR pretrage. Ako državljani trećih 
zemalja prilikom ulaska u Hrvatsku imaju test kojem je protekao rok od 48 sati, ili u drugim u 
iznimnim situacijama, dozvolit će im se ulazak u Hrvatsku, uz određivanje mjere samoizolacije i 
ponovnog testiranja u Hrvatskoj o vlastitom trošku. Navedeno pravilo moguće je primijeniti na 
putnike i članove posade na jahtama. 


Osobe koje predoče negativan PCR test, a nalaze se na listi samoizolacije, bilo da su na listi bile 7 
dana kao u točki 2.g. ili su po isteku testa učinjenog u inozemstvu test ponovile u Hrvatskoj, brišu 
se iz liste samoizolacije. 


Osobe koje ulaze u Hrvatsku bez obveze samoizolacije dužne su se u prva dva tjedna boravka u 
Hrvatskoj pridržavati sljedećih mjera: 

Tijekom prvih 14 dana od ulaska u Republiku Hrvatsku izlasci iz smještaja ograničavaju se samo 
na nužne: obavljanje posla ako se radi o poslovnom razlogu ulaska u Republiku Hrvatsku, 
obavljanje nužnih aktivnosti uz kontinuirano pojačano provođenje higijenskih mjera. 

Tijekom nužnih izlazaka iz smještaja preporučuje se koristiti masku ili prekrivalo za nos i usta, 
održavati fizički razmak od drugih osoba (minimalno 1,5 metar) te provoditi higijenu ruku. 

Ruke što češće prati vodom i sapunom i/ili koristiti dezinfekcijsko sredstvo za ruke koje treba 
dobro utrljati u dlanove. Izbjegavati dodirivanje lica, usta, nosa i očiju. 

Izbjegavati korištenje javnog prijevoza. U prijevoznom sredstvu poželjno je da je osoba sama ili 
isključivo s osobama koje dijele zajednički smještaj. 

Treba dosljedno izbjegavati grupiranja i okupljanja. 

Tijekom poslovnih sastanaka treba susretati što manji broj osoba, osigurati fizički razmak od 1,5 
metra uz dostupnost dezinfekcijskih sredstava te izbjegavati nepotrebne sastanke. 

Usluge plaćanja obavljaju se bezgotovinskim kartičnim plaćanjem ili online uslugama. 

Svako jutro potrebno je izmjeriti tjelesnu temperaturu, ako je viša od 37,2 “C, potrebno je 
mjerenje ponoviti nakon 10 minuta, te ako je temperatura ponovno viša od 37,2 “C, potrebno je 
ostati kod kuće/u smještaju i javiti se liječniku u turističkoj ili COVID-19 ambulanti, odnosno 
teritorijalno nadležnom epidemiologu. 

U slučaju pojave simptoma akutne respiratorne infekcije (kašalj, grlobolja, povišena tjelesna 
temperatura, kratak dah/otežano disanje ili gubitak osjeta njuha) potrebno je ostati kod kuće/u 
smještaju i javiti se liječniku u turističkoj ili COVID-19 ambulanti, odnosno teritorijalno 
nadležnom epidemiologu. 

U slučaju nagle pojave teških, po život ugrožavajućih simptoma osoba se javlja nadležnoj hitnoj 
medicinskoj službi na broj 194. 


